полет с приборна въздушна скорост (IAS) от 140 kt или по-малко, позволяваща визуално наблюдение и предотвратяване на сблъскване с други ВС или препятствия;
 (3)
 Орган за КВД не издава разрешение за полет по особени ПВП за излитане или кацане на въздухоплавателно средство от или на летище, намиращо се в границите на контролирана зона, нито за навлизане в зоната на летищния трафик или летищната схема на полетите, когато обявените метеорологични условия на това летище са под следните минимални стойности:
 i)
 приземната видимост е по-малко от 1500 m или, за вертолети, по-малко от 800 m;
 ii)
 таванът на облачността е по-нисък от 180 m (600 ft).
 б)
 Органът за контрол на въздушното движение разглежда исканията за такова разрешение поотделно.
 Раздел 3
 ПОЛЕТНО-ИНФОРМАЦИОННО ОБСЛУЖВАНЕ
 ATS.TR.300 Приложение
 а)
 Полетно-информационно обслужване се предоставя от съответните органи за обслужване на въздушното движение на всички въздухоплавателни средства, които е вероятно да бъдат засегнати от информацията и които са в някоя от следните ситуации:
 (1)
 на които се осигурява обслужване по контрол на въздушното движение;
 (2)
 по друг начин са известни на органите за обслужване на въздушното движение.
 б)
 Когато органите за обслужване на въздушното движение осигуряват както полетно-информационно обслужване, така и обслужване по контрол на въздушното движение, осигуряването на обслужване по контрол на въздушното движение има предимство пред осигуряването на полетно-информационно обслужване, когато осигуряването на обслужване по контрол на въздушното движение налага това.
 в)
 Доставчикът на полетно-информационно обслужване създава условия за:
 (1)
 записване и предаване на информация за хода на полетите;
 (2)
 съгласуване и предаване на отговорността за предоставяне на полетно-информационно обслужване.
 ATS.TR.305 Обхват на полетно-информационното обслужване
 а)
 Полетно-информационното обслужване включва осигуряване на подходяща информация:
 (1)
 SIGMET и AIRMET;
 (2)
 относно вулканична дейност преди изригване, вулканично изригване и облаци от вулканична пепел;
 (3)
 относно отделянето в атмосферата на радиоактивни материали или токсични химикали;
 (4)
 относно промените в наличието на радионавигационното обслужване;
 (5)
 относно промените в условията на летищата и свързаните с тях съоръжения, включително относно състоянието на работните площи на летищата при сняг, лед или сериозно наводнение;
 (6)
 относно безпилотните неуправляеми аеростати;
 (7)
 информация за необичайна конфигурация и състояние на въздухоплавателното средство;
 (8)
 всякаква друга информация, която може да е от значение за безопасността.
 б)
 В допълнение към буква а) полетно-информационното обслужване на полети включва предоставянето на информация относно:
 (1)
 докладваните атмосферни условия или прогнозата за атмосферните условия на летището на отлитане, летището на местоназначение и резервните летища;
 (2)
 опасностите от сблъскване за въздухоплавателните средства, извършващи полети във въздушно пространство класове C, D, E, F и G;
 (3)
 за полети над водни повърхности, доколкото е практически възможно и при поискване от пилота — всякаква налична информация като радиопозивна, местоположение, истинската пътна линия, скорост и т.н. на надводните плавателни съдове в района;
 (4)
 съобщения, включително разрешения, получени от други органи за обслужване на въздушното движение, които се препредават на въздухоплавателни средства;
 в)
 в допълнение към съответните елементи, посочени в букви а) и б), полетно-информационното обслужване на полети включва предоставянето на информация относно:
 (1)
 опасностите от сблъскване с въздухоплавателни средства, автотранспортни средства и лица, извършващи дейности в маневрената площ;
